Ο **Ντάβιντ Χίλμπερτ** (*David Hilbert*, [Καίνιξμπεργκ](https://el.wikipedia.org/wiki/Καλίνινγκραντ), [Πρωσία](https://el.wikipedia.org/wiki/Πρωσία), 23 Ιανουαρίου 1862 – [Γκέτινγκεν](https://el.wikipedia.org/wiki/Γκέτινγκεν), [Γερμανία](https://el.wikipedia.org/wiki/Γερμανία), 14 Φεβρουαρίου 1943) ήταν [Γερμανός](https://el.wikipedia.org/wiki/Γερμανοί) [μαθηματικός](https://el.wikipedia.org/wiki/Μαθηματικά). Ο Χίλμπερτ επινόησε και ανέπτυξε ένα ευρύ φάσμα από νέες ιδέες, στο οποίο συμπεριέλαβε την [αμετάβλητη θεωρία](https://el.wikipedia.org/w/index.php?title=Αμετάβλητη_θεωρία&action=edit&redlink=1) και τα [Αξιώματα Χίλμπερτ](https://el.wikipedia.org/wiki/Αξιώματα_Χίλμπερτ). Επίσης διατύπωσε τη θεωρία του [Χώρου του Χίλμπερτ](https://el.wikipedia.org/wiki/Χώρος_Χίλμπερτ), η οποία είναι ένα από τα θεμέλια της [συναρτησιακής ανάλυσης](https://el.wikipedia.org/wiki/Συναρτησιακή_ανάλυση) .

Ο Χίλμπερτ υιοθέτησε και υπερασπίστηκε θερμά τη θεωρία του [Γκέοργκ Κάντορ](https://el.wikipedia.org/wiki/Γκέοργκ_Κάντορ) και των [υπερπερασμένων αριθμών](https://el.wikipedia.org/w/index.php?title=Υπερπεπερασμένοι_αριθμοί&action=edit&redlink=1). Ένα διάσημο παράδειγμα της ηγεσίας του στα μαθηματικά είναι η παρουσίασή του το 1900 των [προβλημάτων του Χίλμπερτ](https://el.wikipedia.org/wiki/Προβλήματα_του_Χίλμπερτ), η οποία έθεσε την αρχή για περισσότερη μαθηματική έρευνα του 20ού αιώνα.

Ο Χίλμπερτ και οι μαθητές του συνεισέφεραν σημαντικά στην ίδρυση αυστηρών και στην ανάπτυξη σημαντικών εργαλείων, τα οποία χρησιμοποιούνται στη μοντέρνα μαθηματική φυσική. Ο Χίλμπερτ είναι γνωστός ως ένας από τους ιδρυτές της [αποδεικτικής θεωρίας](https://el.wikipedia.org/w/index.php?title=Αποδεικτική_θεωρία&action=edit&redlink=1) και της [Μαθηματικής λογικής](https://el.wikipedia.org/wiki/Μαθηματική_λογική), καθώς επίσης ήταν και από τους πρώτους διακεκριμένους μαθηματικούς και [μεταμαθηματικούς](https://el.wikipedia.org/w/index.php?title=Μεταμαθηματικός&action=edit&redlink=1).

Ο Χίλμπερτ, ο οποίος ήταν το πρώτο από τα δυο παιδιά του Ότο και της Maria Therese (Erdtmann) Χίλμπερτ, γεννήθηκε στην [Πρωσία](https://el.wikipedia.org/wiki/Πρωσία) - είτε στο [Καίνιξμπεργκ](https://el.wikipedia.org/wiki/Καίνιξμπεργκ) (σύμφωνα με δήλωση του Χίλμπερτ) ή στο Βέλαου (Wehlau, γνωστό από το 1946 ως Znamensk) κοντά στο Καίνιξμπεργκ, όπου ο πατέρας του δούλευε την περίοδο της γέννησης του. Το φθινόπωρο του 1872 πήγε στο Friedrichskolleg [Γυμνάσιο](https://el.wikipedia.org/wiki/Γυμνάσιο) του Friedrichskolleg (Collegium fridericianum, το ίδιο σχολείο το οποίο παρακολούθησε και ο [Ιμμάνουελ Καντ](https://el.wikipedia.org/wiki/Ιμμάνουελ_Καντ) 140 χρόνια αργότερα) αλλά ύστερα από μια δυστυχή περίοδο μεταφέρθηκε (φθινόπωρο του 1879) και αποφοίτησε (άνοιξη 1880) από το Wilhelm Gymnasium το οποίο προσανατολιζόταν στις επιστήμες. Μετά την αποφοίτηση εγγράφηκε (φθινόπωρο του 1880) στο Πανεπιστήμιο του Καίνιξμπεργκ. Την άνοιξη του 1882 ο Χέρμαν Μινκόβσκι (ο οποίος ήταν δύο χρόνια νεότερος από τον Χίλμπερτ και καταγόταν και ο ίδιος από το Καίνιξμπεργκ αλλά ήταν τόσο ταλαντούχος που αποφοίτησε νωρίτερα από το το γυμνάσιο και πήγε στο [Βερολίνο](https://el.wikipedia.org/wiki/Βερολίνο) για τρία εξάμηνα) επέστρεψε στο Καίνιξμπεργκ και μπήκε στο πανεπιστήμιο. "Ο Χίλμπερτ ήξερε την τύχη του από τη στιγμή που την είδε. Παρά την αποδοκιμασία του πατέρα του , έγινε σύντομα φίλος με τον ντροπαλό, προικισμένο Μινκόβσκι." Τo 1884, o Adolf Hurwitz έφτασε από το Γκέτινγκεν σαν αναπληρωτής καθηγητής. Μια έντονη και προσοδοφόρα επιστημονική ανταλλαγή μεταξύ των τριών, και κυρίως μεταξύ των Μινκόβσκι και Χίλμπερτ, οι οποίοι ασκούσαν μια αμοιβαία επιρροή ο ένας στον άλλο σε διάφορες περιόδους στην επιστημονική τους σταδιοδρομία. Ο Χίλμπερτ απέκτησε το διδακτορικό του το 1885, με διατριβή, γραμμένη από τον Ferdinand von Lindemann, υπό τον τίτλο "Über invariante Eigenschaften spezieller binärer Formen, insbesondere der Kugelfunktionen" («οι αμετάβλητες ιδιότητες των ειδικών δυαδικών μορφών, κυρίως των σφαιρικών αρμονικών συναρτήσεων»).

Ο Χίλμπερτ παρέμεινε στο Πανεπιστήμιο του Καίνιξμπεργκ σαν Privatdozent (λέκτορας) από το 1886 ως το 1895. Ο Χίλμπερτ νυμφεύτηκε την Käthe Jerosch (1864–1945), κόρη ενός εμπόρου από το Καίνιξμπεργκ, μια ειλικρινή, νέα κοπέλα με ανεξαρτησία μυαλού, το οποίο ταίριαζε στο δικό του. Στο Καίνιξμπεργκ απέκτησαν το παιδί τους, Φραντς Χίλμπερτ (1893–1969). Tο 1895, ως αποτέλεσμα της παρέμβασης του Φέλιξ Κλάιν (Felix Klein), διατήρησε τη θέση του καθηγητή των μαθηματικών στο [Πανεπιστήμιο του Γκέτινγκεν](https://el.wikipedia.org/wiki/Πανεπιστήμιο_του_Γκέτινγκεν), που εκείνη την περίοδο ήταν το καλύτερο κέντρο έρευνας μαθηματικών στον κόσμο. Παρέμεινε εκεί για το υπόλοιπο της ζωής του.

Ο γιος του, Φραντς, υπέφερε κατά τη διάρκεια της ζωής του από μη διαγνώσιμη ψυχική ασθένεια, η κατώτερη του νοημοσύνη ήταν απογοήτευση για τον πατέρα του και αυτή η ατυχία ήταν ένα θέμα θλίψης στους μαθηματικούς και στους μαθητές του Γκέτινγκεν. Ο Μινκόβσκι, ο καλύτερος και πιο αληθινός φίλος του Χίλμπερτ, πέθανε πρόωρα από ρήξη εντέρου το 1909.